Na temelju članaka 58. Statuta Osnovne škole „Petar Zrinski“ Šenkovec članka 70. Stavka 1. Zakona o odgoju i obrazovanju u osnovnoj i srednjoj školi (87/08, 86/09, 92/10, 105/10, 90/11, 5/12, 16/12, 126/12, 94/13, 152/14, 07/17), a u svezi s člankom 17. Stavaka 3., 4., 5. i 6. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (N.N. 132/13), članka 43. Stavaka 1. i 2. Zakona o zaštiti na radu (N.N. 103/03, 118/06, 41/08, 130/11, 106/12), članka 26. Zakona o provedbi Opće uredbe o zaštiti podataka, Školski odbor na sjednici održanoj dana 4.srpnja 2018. donosi:

**PRAVILNIK**

**o korištenju sustava video nadzora**

**u Osnovnoj školi „Petar Zrinski“ Šenkovec**

**I. OPĆE ODREDBE**

**Članak 1.**

1.Ovim pravilnikom o korištenju sustava video nadzora u Osnovnoj školi „Petar Zrinski“

Šenkovec (dalje u tekstu: Pravilnik) definira se svrha i opseg podataka koji se prikupljaju,

način i vrijeme čuvanja te uporaba snimljenih podataka, zaštita prava učenika i ostalih

korisnika usluga Osnovne škole „Petar Zrinski“ Šenkovec (dalje u tekstu: Škola), radnika i

svih drugih osoba koji se nađu u školi.

2. Ovaj Pravilnik primjenjuje se na odgovarajući način sukladno zakonskim i podzakonskim

aktima kojima kojima se uređuje i regulira zaštita osobnih podataka i provedba sustava

tehničke zaštite.

3. Izrazi koji se u ovom Pravilniku koriste, a imaju rodno značenje neutralni su i odnose se na

osobe oba spola.

**II. SVRHA VIDEO NADZORA**

**Članak 2.**

1. Sustav video nadzora koristi se zbog zaštite sigurnosti učenika, radnika i svih drugih osoba koje se nađu u školi.

2. Sustav video nadzora uz navedeno u stavku 1. ovoga članka, koriste se i za sprečavanje protupravnih radnji usmjerenih prema školskoj imovini od krađe, oštećenja, i sl.

3. Snimke koje su snimljene sustavom video nadzora mogu se koristiti isključivo za navedeno u 1. i 2. Stavku ovoga članka.

**III. OPSEG, NAČIN I VRIJEME ČUVANJA PODATAKA**

**Članak 3.**

1. Sustav video nadzora snima isključivo školske prostore (vanjski školski prostor te hodnike u prizemlju i na katu).

2. Snimljeni podaci čuvaju se na video snimaču najduže mjesec dana od dana nastanka, a nakon navedenog roka snimke se trajno brišu.

3. U slučaju opravdane potrebe, a u svrhu dokazivanja ravnatelj može u svakom pojedinačnom slučaju odlučiti da se podaci čuvaju duže od vremena navedenog u stavku 2. ovoga članka, a na način i najduže kako je to navedeno u stavku 4. ovoga članka.

4. Snimke kojima se dokazuje povreda svrhe nadzora pohranit će se na optički medij (CD, DVD i sl) te čuvati godinu dana od dana pohranjivanja zapisa.

**IV. ZAŠTITA PRAVA UČENIKA, RADNIKA I SVIH DRUGIH OSOBA KOJE SE NAĐU U ŠKOLI**

**Članak 4.**

1.Sukladno članku 27.Zakona o provedbi Opće uredbe o zaštiti podataka ravnatelj škole dužan je osigurati da se na vidljivom mjestu na ulazu u školu istakne obavijest da je prostor pokriven sustavom video nadzora i podatke za kontakt putem kojih ispitanik može ostvariti svoja prava.

2.Sukladno članku 26. Zakona o provedbi Opće uredbe o zaštiti podataka Ravnatelj, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjene, a raspolaganje snimkama dopušteno je samo ravnatelju škole na temelju pisanog zahtjeva podnositelja s obrazloženom svrhom pregleda video snimki o čemu se vodi pisana evidencija.

**V. ZAVRŠNE ODREDBE**

**Članak 5.**

Ovaj Pravilnik stupa na snagu osmoga dana od dana objave na web stranici Škole i oglasnoj ploči.

Predsjednik Školskog odbora: Ravnatelj škole:

Saša Horvat, dipl.ing. Vladimir Novak, mag.mus.

Klasa: 003-08/18-01/01

Urbroj:2109-47-18-316

Ovaj Pravilnik objavljen je na oglasnoj ploči i na web stranici Škole dana 4.7.2018.

I stupa na snagu 12.7.2018.